kardosdrur/scandi-wiki huggingface dataset:
Ernst Gaber

Ernst Gaber (født 6. juni 1907 i Mannheim, død 13. august 1975) var en tysk roer og olympisk guldvinder.

Ernst "Mampe" Gaber stillede op for MRV Amicitia i Mannheim og blev tysk mester i otter 1928-1931. Han var med i den tyske otter ved OL 1928 i Amsterdam, hvor tyskerne nåede kvartfinalen, inden de blev besejret af den britiske båd, der senere vandt sølv.

Han roede også firer uden styrmand og var tysk mester i denne både i 1929-1931, 1933 og 1935.
Ved OL 1932 i Los Angeles stillede han op i firer uden styrmand sammen med Karl Aletter, Hans Maier og Walter Flinsch. Kun fem både stillede op, og tyskerne blev sidst i det indledende heat, men vandt derpå opsamlingsheatet. I finalen var Storbritannien overlegne og vandt sikkert, mens kampen om andenpladsen blev et tæt løb mellem tyskerne og italienerne. Ved mål var tyskerne akkurat et sekund bedre end italienerne og sikrede sig dermed sølvmedaljerne.

Fra 1935 roede han også firer med styrmand, som han blev tysk mester i i både 1935 og 1936. Amicitia-båden (med et par roere fra Ludwigshafen) deltog derpå i OL 1936 i Berlin og vandt sit indledende heat i ny olympisk rekordtid. I finalen vandt de ligeledes sikkert, efter at den schweiziske båd havde ført første halvdel af løbet; Schweiz fik sølv og Frankrig bronze. Den tyske båds øvrige besætning var Walter Volle, Hans Maier, Paul Söllner og styrmand Fritz Bauer.

Under 2. verdenskrig gjorde Gaber tjeneste som løjtnant i SS.

OL-medaljer 
 1936:  Guld i firer med styrmand
 1932:  Sølv i firer uden styrmand

Referencer

Eksterne henvisninger 

Roere fra Tyskland
SS-officerer
Personer fra Mannheim
Deltagere for Tyskland ved sommer-OL 1928
Deltagere for Tyskland ved sommer-OL 1932
Deltagere for Tyskland ved sommer-OL 1936
Olympiske mestre fra Tyskland
Olympiske sølvmedaljevindere fra Tyskland
Hans Maier

Johann Adolf Friedrich "Hans" Maier (født 13. juni 1909 i Mannheim, død 6. marts 1943 i Tunesien) var en tysk roer og olympisk guldvinder.

Maier stillede op for MRV Amicitia i Mannheim og blev tysk mester i otter 1928-1931 og i firer uden styrmand 1929-1931. Han var med i den tyske otter ved OL 1928 i Amsterdam, hvor tyskerne nåede kvartfinalen, hvor de blev besejret af den britiske båd, der senere vandt sølv.

Ved OL 1932 i Los Angeles stillede han op i firer uden styrmand sammen med Karl Aletter, Ernst Gaber og Walter Flinsch. Kun fem både stillede op, og tyskerne blev sidst i det indledende heat, men vandt derpå opsamlingsheatet. I finalen var Storbritannien overlegne og vandt sikkert, mens kampen om andenpladsen blev et tæt løb mellem tyskerne og italienerne. Ved mål var tyskerne akkurat et sekund bedre end italienerne og sikrede sig dermed sølvmedaljerne.

Maier var igen med til for Amicitia at blive tysk mester i firer uden styrmand i 1933 samt i 1936, denne gang i firer med styrmand. Amicitia-båden (med et par roere fra Ludwigshafen) deltog derpå i OL 1936 i Berlin og vandt sit indledende heat i ny olympisk rekordtid. I finalen vandt de ligeledes sikkert, efter at den schweiziske båd havde ført første halvdel af løbet; Schweiz fik sølv og Frankrig bronze. Den tyske båds øvrige besætning var Walter Volle, Ernst Gaber, Paul Söllner og styrmand Fritz Bauer.

Under 2. verdenskrig gjorde Maier tjeneste i den tyske Wehrmacht og blev dræbt i 1943 i Tunesien under forsvaret af Mareth-linjen, 33 år gammel.

OL-medaljer 
 1936:  Guld i firer med styrmand
 1932:  Sølv i firer uden styrmand

Referencer

Eksterne henvisninger 

Roere fra Tyskland
Personer fra Mannheim
Deltagere for Tyskland ved sommer-OL 1928
Deltagere for Tyskland ved sommer-OL 1932
Deltagere for Tyskland ved sommer-OL 1936
Olympiske mestre fra Tyskland
Olympiske sølvmedaljevindere fra Tyskland
Charles Karle

Charles George Karle (15. maj 1898 - 24. juni 1946) var en amerikansk roer fra Philadelphia.

Karle vandt (sammen med William Miller, George Healis og Ernest Bayer) en sølvmedalje i firer uden styrmand ved OL 1928 i Amsterdam. I finalen blev amerikanerne besejret af den britiske båd, der vandt guld, mens Italien fik bronze. Det var det eneste OL han deltog i.

Karle blev dræbt i trafikulykke i hjembyen Philadelphia som 48-årig.

OL-medaljer 
 1928:  Sølv i firer uden styrmand

Referencer

Eksterne henvisninger 

Roere fra USA
Personer fra Philadelphia
Omkomne ved trafikulykker i USA
George Healis

George Albert Healis (3. juni 1906 - 6. december 1990) var en amerikansk roer fra Philadelphia.

Healis vandt (sammen med William Miller, Charles Karle og Ernest Bayer) en sølvmedalje i firer uden styrmand ved OL 1928 i Amsterdam. I finalen blev amerikanerne besejret af den britiske båd, der vandt guld, mens Italien fik bronze. Det var det eneste OL han deltog i.

OL-medaljer 
 1928:  Sølv i firer uden styrmand

Referencer

Eksterne henvisninger 

Roere fra USA
Personer fra Philadelphia
Ernest Bayer

Ernest Henry Bayer (27. september 1904 - 13. januar 1997) var en amerikansk roer fra Philadelphia.

Bayer vandt (sammen med William Miller, Charles Karle og George Healis) en sølvmedalje i firer uden styrmand ved OL 1928 i Amsterdam. I finalen blev amerikanerne besejret af den britiske båd, der vandt guld, mens Italien fik bronze. Det var det eneste OL han deltog i.

OL-medaljer 
 1928:  Sølv i firer uden styrmand

Referencer

Eksterne henvisninger 

Roere fra USA
Personer fra Philadelphia
Domenico Montrone

Domenico Montrone (født 1. maj 1986 i Modugno) er en italiensk roer.

Montrone vandt flere junior-VM-medaljer i begyndelsen af 2000'erne, og i 2008 var han med i den italienske firer uden styrmand, der vandt EM-sølv. Han prøvede at ro i flere bådtyper, men uden den helt store succes. I 2016 var han med til at blive nummer tre ved OL-kvalifikationsstævnet i Europa i otteren, hvilket var nok til kvalifikation.

Montrone blev imidlertid sat i den italienske firer uden styrmand sammen med Matteo Castaldo, Matteo Lodo og Giuseppe Vicino ved OL 2016 i Rio de Janeiro. Her vandt italienerne deres indledende heat, hvorpå de blev nummer tre i semifinalen. I finalen vandt den britiske båd sikkert, mens Australien blev nummer to og italienerne nummer tre. 

Montrone vandt desuden en EM-guldmedalje i firer uden styrmand ved EM 2017 i Tjekkiet og en VM-sølvmedalje ved VM i USA samme år.<ref name=wr>

OL-medaljer 
 2016:  Bronze i firer uden styrmand

Referencer

Eksterne henvisninger 

Roere fra Italien
Deltagere for Italien ved sommer-OL 2016
Olympiske bronzemedaljevindere fra Italien
Matteo Castaldo

Matteo Castaldo (født 11. december 1985 i Napoli, Italien) er en italiensk roer.

Castaldo vandt en bronzemedalje ved OL 2016 i Rio de Janeiro, som del af den italienske firer uden styrmand, der desuden bestod af Domenico Montrone,
Matteo Lodo og Giuseppe Vicino. Italienerne kom ind på en tredjeplads i finalen, hvor Storbritannien og Australien sikrede sig guld- og sølvmedaljerne.

Castaldo har desuden vundet en VM-guldmedalje i firer uden styrmand ved VM 2015 i Frankrig og en EM-guldmedalje i samme disciplin ved EM 2017 i Tjekkiet.

OL-medaljer 
 2016:  Bronze i firer uden styrmand
 2020:  Bronze i firer uden styrmand

Referencer

Eksterne henvisninger 

Roere fra Italien
Personer fra Napoli
Olympiske medaljevindere i roning 
Olympiske bronzemedaljevindere fra Italien
Medaljevindere ved sommer-OL 2016
Medaljevindere ved sommer-OL 2020
Deltagere for Italien ved sommer-OL 2016
Deltagere for Italien ved sommer-OL 2020
Matteo Lodo

Matteo Lodo (født 25. oktober 1994 i Terracina, Italien) er en italiensk roer og dobbelt verdensmester.

Lodo vandt en bronzemedalje ved OL 2016 i Rio de Janeiro, som del af den italienske firer uden styrmand, der desuden bestod af Domenico Montrone,
Matteo Castaldo og Giuseppe Vicino. Italienerne kom ind på en tredjeplads i finalen, hvor Storbritannien og Australien sikrede sig guld- og sølvmedaljerne.

Lodo er desuden dobbelt verdensmester. Han vandt guld i firer uden styrmand ved VM 2015 i Frankrig og i toer uden styrmand ved VM 2017 i USA, og vandt desuden en EM-guldmedalje i toer uden styrmand ved EM 2017 i Tjekkiet.

OL-medaljer 
 2016:  Bronze i firer uden styrmand
 2020:  Bronze i firer uden styrmand

Referencer

Eksterne henvisninger 

Roere fra Italien
Olympiske medaljevindere i roning
Olympiske bronzemedaljevindere fra Italien
Medaljevindere ved sommer-OL 2016
Medaljevindere ved sommer-OL 2020
Deltagere for Italien ved sommer-OL 2016
Deltagere for Italien ved sommer-OL 2020
Giuseppe Vicino

Giuseppe Vicino (født 26. februar 1993 i Napoli, Italien) er en italiensk roer og dobbelt verdensmester.

Vicino vandt en bronzemedalje ved OL 2016 i Rio de Janeiro, som del af den italienske firer uden styrmand, der desuden bestod af Domenico Montrone,
Matteo Castaldo og Matteo Lodo. Italienerne kom ind på en tredjeplads i finalen, hvor Storbritannien og Australien sikrede sig guld- og sølvmedaljerne.

Vicino er desuden dobbelt verdensmester. Han vandt guld i firer uden styrmand ved VM 2015 i Frankrig og i toer uden styrmand ved VM 2017 i USA, og vandt desuden en EM-guldmedalje i toer uden styrmand ved EM 2017 i Tjekkiet.

OL-medaljer 
 2016:  Bronze i firer uden styrmand
 2020:  Bronze i firer uden styrmand

Referencer

Eksterne henvisninger 

Roere fra Italien
Personer fra Napoli
Olympiske medaljevindere i roning 
Olympiske bronzemedaljevindere fra Italien
Deltagere for Italien ved sommer-OL 2016
Deltagere for Italien ved sommer-OL 2020
Medaljevindere ved sommer-OL 2016
Medaljevindere ved sommer-OL 2020
Charlie Cole

Charles "Charlie" Cole (født 21. juni 1986 i New York City, New York, USA) er en amerikansk roer.

Cole vandt en bronzemedalje ved OL 2012 i London, som del af den amerikanske firer uden styrmand, der desuden bestod af Scott Gault,
Glenn Ochal og Henrik Rummel. Amerikanerne kom ind på en tredjeplads i finalen, hvor Storbritannien og Australien sikrede sig guld- og sølvmedaljerne. Han deltog i samme disciplin ved OL 2016 i Rio de Janeiro, hvor amerikanerne sluttede på 7. pladsen.

OL-medaljer 
 2012:  Bronze i firer uden styrmand

Referencer

Eksterne henvisninger 

Roere fra USA
Personer fra New York City
Scott Gault

Scott Hunter Gault (født 31. januar 1983 i Berkeley, Californien, USA) er en amerikansk tidligere roer.

Gault vandt en bronzemedalje ved OL 2012 i London, som del af den amerikanske firer uden styrmand, der desuden bestod af Charlie Cole,
Glenn Ochal og Henrik Rummel. Amerikanerne kom ind på en tredjeplads i finalen, hvor Storbritannien og Australien sikrede sig guld- og sølvmedaljerne. Han deltog desuden i dobbeltfirer ved OL 2008 i London, hvor amerikanerne sluttede på femtepladsen.

OL-medaljer 
 2012:  Bronze i firer uden styrmand

Referencer

Eksterne henvisninger 

Roere fra USA
Personer fra Californien
Glenn Ochal

Glenn Ochal (født 1. marts 1986 i Philadelphia, Pennsylvania, USA) er en amerikansk roer.

Ochal vandt en bronzemedalje ved OL 2012 i London, som del af den amerikanske firer uden styrmand, der desuden bestod af Charlie Cole,
Scott Gault og Henrik Rummel. Amerikanerne kom ind på en tredjeplads i finalen, hvor Storbritannien og Australien sikrede sig guld- og sølvmedaljerne. Han deltog desuden i USA's otter ved OL 2016 i Rio de Janeiro, hvor amerikanerne sluttede på fjerdepladsen.

OL-medaljer 
 2012:  Bronze i firer uden styrmand

Referencer

Eksterne henvisninger 

Roere fra USA
Personer fra Philadelphia
Henrik Rummel

Henrik Rummel (født 26. september 1987 i København, Danmark) er en dansk-født amerikansk roer.

Rummel vandt en bronzemedalje ved OL 2012 i London, som del af den amerikanske firer uden styrmand, der desuden bestod af Charlie Cole,
Scott Gault og Glenn Ochal. Amerikanerne kom ind på en tredjeplads i finalen, hvor Storbritannien og Australien sikrede sig guld- og sølvmedaljerne. Han deltog i samme disciplin ved OL 2016 i Rio de Janeiro, hvor amerikanerne sluttede på 7. pladsen.

Rummel vandt desuden en VM-guldmedalje i disciplinen toer med styrmand ved VM 2009 i Polen.

OL-medaljer 
 2012:  Bronze i firer uden styrmand

Referencer

Eksterne henvisninger 

Roere fra USA
Personer fra København
Dansk-amerikanere
Julien Desprès

Julien Desprès (født 12. maj 1983 i Clamart, Frankrig) er en fransk tidligere roer.

Desprès vandt en bronzemedalje ved OL 2008 i Beijing, som del af den franske firer uden styrmand, der desuden bestod af Benjamin Rondeau,
Germain Chardin og Dorian Mortelette. Franskmændene kom ind på en tredjeplads i finalen, hvor Storbritannien og Australien sikrede sig guld- og sølvmedaljerne. Det var det eneste OL, Desprès deltog i.

Desprès vandt desuden en VM-guldmedalje i firer uden styrmand ved VM 2010 i New Zealand og en EM-guldmedalje i dobbeltsculler ved EM 2008 i Grækenland.

OL-medaljer 
 2008:  Bronze i firer uden styrmand

Referencer

Eksterne henvisninger 

Roere fra Frankrig
Olympiske medaljevindere i roning
Olympiske bronzemedaljevindere fra Frankrig
Medaljevindere ved sommer-OL 2008
Benjamin Rondeau

Benjamin Rondeau (født 1. oktober 1983 i Verdun, Frankrig) er en fransk tidligere roer.

Rondeau vandt en bronzemedalje ved OL 2008 i Beijing, som del af den franske firer uden styrmand, der desuden bestod af Julien Desprès,
Germain Chardin og Dorian Mortelette. Franskmændene kom ind på en tredjeplads i finalen, hvor Storbritannien og Australien sikrede sig guld- og sølvmedaljerne. Det var det eneste OL, Rondeau deltog i.

Rondeau vandt desuden to EM-medaljer i otter gennem karrieren, en guldmedalje ved EM 2008 i Grækenland og en bronzemedalje ved EM 2009 i Frankrig.

OL-medaljer 
 2008:  Bronze i firer uden styrmand

Referencer

Eksterne henvisninger 

Roere fra Frankrig
Olympiske medaljevindere i roning 
Olympiske bronzemedaljevindere fra Frankrig 
Medaljevindere ved sommer-OL 2008
Lorenzo Porzio

Lorenzo Porzio (født 24. august 1981 i Rom) er en italiensk tidligere roer.

Ved OL 2004 i Athen deltog Porzio i firer uden styrmand sammen med Dario Dentale, Luca Agamennoni og Raffaello Leonardo. I det indledende heat blev italienerne nummer to, hvorpå de blev nummer tre i semifinalen. I finalen var Storbritannien stærkest og vandt guld, mens Canada under en tiendedel sekund bagefter blev toer og Italien et pænt stykke derefter blev treer. Han deltog desuden i flere VM samt det første EM i 2007 uden at vinde medaljer, og i 2009 indstillede han sin internationale karriere.

OL-medaljer 
 2004:  Bronze i firer uden styrmand

Referencer

Eksterne henvisninger 

Roere fra Italien
Personer fra Rom
Deltagere for Italien ved sommer-OL 2004
Olympiske bronzemedaljevindere fra Italien
Dario Dentale

Dario Dentale (født 26. oktober 1982 i Castellammare di Stabia) er en italiensk tidligere roer.

Ved OL 2004 i Athen deltog Dentale i firer uden styrmand sammen med Lorenzo Porzio, Luca Agamennoni og Raffaello Leonardo. I det indledende heat blev italienerne nummer to, hvorpå de blev nummer tre i semifinalen. I finalen var Storbritannien stærkest og vandt guld, mens Canada under en tiendedel sekund bagefter blev toer og Italien et pænt stykke derefter blev treer.

Dentale kom derpå med i den italienske otter og var med til at vinde to VM-sølvmedaljer i 2005 og 2006. Ved OL 2008 i Beijing erstattede han Giuseppe De Vita i toer uden styrmand i B-finalen, hvor den anden var Rafaello Leoardo. Han indstillede karrieren i 2010.

OL-medaljer 
 2004:  Bronze i firer uden styrmand

Referencer

Eksterne henvisninger 

Roere fra Italien
Deltagere for Italien ved sommer-OL 2004
Deltagere for Italien ved sommer-OL 2008
Olympiske bronzemedaljevindere fra Italien
Raffaello Leonardo

Raffaello Leonardo (født 1. maj 1973 i Napoli) er en italiensk tidligere roer og dobbelt verdensmester.

Leonardo deltog i OL 1992 i Barcelona i den italienske otter, der blev nummer ni sammenlagt. Han var dernæst med til at vinde VM-guld i firer med styrmand i både 1994 og 1995, og de var derfor blandt favoritterne i disciplinen ved OL 1996 i Atlanta. De vandt da også sikkert deres indledende heat og blev derpå nummer to i semifinalen, blot slået med 0,04 sekund af Frankrig. I finalen var kræfterne dog sluppet op, og italienerne blev nummer seks og sidst.

Ved OL 2000 i Sydney var Leonardo tilbage i otteren, der blev nummer fire i finalen. Fra 2002 var han tilbage i firer uden styrmand, der vandt VM-bronze dette år. Ved OL 2004 i Athen var han fortsat en del af den italienske firer uden styrmand sammen med Dario Dentale, Luca Agamennoni og Lorenzo Porzio. I det indledende heat blev italienerne nummer to, hvorpå de blev nummer tre i semifinalen. I finalen var Storbritannien stærkest og vandt guld, mens Canada under en tiendedel sekund bagefter blev toer, og Italien et pænt stykke derefter blev treer. Hermed vandt Leonardo, hvad der skulle vise sig at blive hans eneste olympisk medalje.

I 2005 var Leonardo tilbage i otteren, og han var med til at vinde VM-sølv dette år. Han roede herpå toer uden styrmand i nogle løb, og ved OL 2008 i Beijing stillede han op sammen med Giuseppe De Vita i denne bådtype. De måtte her nøjes med en plads i B-finalen, hvor Dario Dentale i øvrigt afløste De Vita, og parret endte på en femteplads og dermed en samlet ellevteplads i konkurrencen. Leonardo vendte tilbage til otteren og fortsatte et par år mere i denne båd, inden han afsluttede sin internationale karriere i 2010.

OL-medaljer 
 2004:  Bronze i firer uden styrmand

Referencer

Eksterne henvisninger 

Roere fra Italien
Personer fra Napoli
Deltagere for Italien ved sommer-OL 1992
Deltagere for Italien ved sommer-OL 1996
Deltagere for Italien ved sommer-OL 2000
Deltagere for Italien ved sommer-OL 2004
Deltagere for Italien ved sommer-OL 2008
Olympiske bronzemedaljevindere fra Italien
James Stewart (roer)

James Alexander Stewart (født 15. december 1973 i Sydney) er en australsk tidligere roer og dobbelt olympisk medaljevinder, bror til Geoff Stewart og Stephen Stewart.

Hans første store konkurrence som seniorroer var OL 1996 i Atlanta. Her stillede han op i otteren sammen med blandt andet tvillingebroren Geoff, og australierne blev her nummer seks.

Ved VM 1997 var Geoff og han med til at vinde bronze i otteren. Fra 1998 stillede Geoff og James Stewart op i firer uden styrmand, og den australske båd blev firer ved VM dette år, mens den i 1999 vandt VM-sølv.

Ved OL 2000 i Sydney stillede han op i firer uden styrmand sammen med Geoff Stewart, Ben Dodwell og Bo Hanson. Her blev australierne nummer to i det indledende heat og vandt semifinalen, inden de i finalen vandt bronze, mens Storbritannien vandt guld og Italien sølv.

OL 2004 i Athen blev han sidste OL, denne gang som del af australiernes otter, hvor både Geoff og hans anden bror, Stephen Stewart, også var med i båden. Her satte australierne olympisk rekord i deres indledende heat, men i finalen vandt USA foran Holland, mens Stewart og resten af det australske hold vandt bronze.

OL-medaljer 
 2000:  Bronze i firer uden styrmand
 2004:  Bronze i otter

Referencer

Eksterne henvisninger 

Roere fra Australien
Personer fra Sydney
Deltagere for Australien ved sommer-OL 1996
Deltagere for Australien ved sommer-OL 2000
Deltagere for Australien ved sommer-OL 2004
Olympiske bronzemedaljevindere fra Australien
Geoff Stewart

Geoffrey Peter "Geoff" Stewart (født 15. december 1973 i Sydney) er en australsk tidligere roer og dobbelt olympisk medaljevinder, bror til James Stewart og Stephen Stewart.

Hans første store konkurrence som seniorroer var OL 1996 i Atlanta. Her stillede han op i otteren sammen med blandt andet tvillingebroren James, og australierne blev her nummer seks.

Ved VM 1997 var James og han med til at vinde bronze i otteren. Fra 1998 stillede Geoff og James Stewart op i firer uden styrmand, og den australske båd blev firer ved VM dette år, mens den i 1999 vandt VM-sølv.

Ved OL 2000 i Sydney stillede han op i firer uden styrmand sammen med James Stewart, Ben Dodwell og Bo Hanson. Her blev australierne nummer to i det indledende heat og vandt semifinalen, inden de i finalen vandt bronze, mens Storbritannien vandt guld og Italien sølv.

OL 2004 i Athen blev han sidste OL, denne gang som del af australiernes otter, hvor både James og hans anden bror, Stephen Stewart, også var med i båden. Her satte australierne olympisk rekord i deres indledende heat, men i finalen vandt USA foran Holland, mens Stewart og resten af det australske hold vandt bronze.

OL-medaljer 
 2000:  Bronze i firer uden styrmand
 2004:  Bronze i otter

Referencer

Eksterne henvisninger 

Roere fra Australien
Personer fra Sydney
Deltagere for Australien ved sommer-OL 1996
Deltagere for Australien ved sommer-OL 2000
Deltagere for Australien ved sommer-OL 2004
Olympiske bronzemedaljevindere fra Australien
Ben Dodwell

Benjamin Philip "Ben" Dodwell (født 17. april 1972 i Melbourne) er en australsk tidligere roer.

Dodwells første store internationale optræden var OL 1992 i Barcelona. Her stillede han op i den australske otter, der blev nummer fem. Ved legene fire år senere i Atlanta roede han også otter, der her blev nummer seks.

Fra 1998 kom han til at ro firer uden styrmand sammen med tvillingerne James og Geoff Stewart samt Bo Hanson. Året efter vandt denne besætning sølv ved VM, og de fire fortsatte til OL 2000, hvor de vandt deres indledende heat og blev nummer to i semifinalen. I finalen hentede de bronze efter tyskerne, der vandt guld, og amerikanerne på sølvpladsen.

OL-medaljer 
 2000:  Bronze i firer uden styrmand

Referencer

Eksterne henvisninger 

Roere fra Australien
Personer fra Melbourne
Deltagere for Australien ved sommer-OL 1992
Deltagere for Australien ved sommer-OL 1996
Deltagere for Australien ved sommer-OL 2000
Olympiske bronzemedaljevindere fra Australien
Rupert Obholzer

Rupert John Obholzer (født 27. marts 1970 i Cape Town, Sydafrika) er en britisk tidligere roer.

Ved OL 1996 i Atlanta vandt Obholzer en bronzemedalje for Storbritannien i disciplinen firer uden styrmand. Bådens øvrige besætning var brødrene Greg og Jonny Searle, samt Tim Foster. Briterne sluttede på tredjepladsen i en finale, hvor Australien vandt guld, mens Frankrig fik sølv. Han deltog også ved OL 1992 i Barcelona, som del af den britiske otter.

Obholzer vandt desuden tre VM-medaljer, en sølv- og en bronzemedalje i firer uden styrmand, samt en bronzemedalje i otter.

OL-medaljer 
 1996:  Bronze i firer uden styrmand

Referencer

Eksterne henvisninger 

Roere fra Storbritannien
Milan Janša

Milan Janša (født 26. september 1965 i Jesenice, Jugoslavien) er en slovensk tidligere roer.

Janša vandt (sammen med Sadik Mujkič, Sašo Mirjanič og Janez Klemenčič) bronze for Slovenien ved OL 1992 i Barcelona i disciplinen firer uden styrmand. Det var Sloveniens første OL nogensinde som selvstændig nation. Tredjepladsen blev sikret i en finale, hvor Australien vandt guld, mens USA tog sølvmedaljerne. Han repræsenterede også Slovenien ved både OL 1996 i Atlanta og OL 2000 i Sydney, mens han var med for Jugoslavien ved OL 1988 i Seoul.

Janša vandt desuden tre VM-medaljer, to i toer med styrmand (repræsenterende Jugoslavien og én i firer uden styrmand (repræsenterende Slovenien).

OL-medaljer 
 1992:  Bronze i firer uden styrmand

Referencer

Eksterne henvisninger 

Roere fra Jugoslavien
Roere fra Slovenien
Sašo Mirjanič

Sašo Mirjanič  (27. januar 1968 - 25. september 1994) var en slovensk roer, født i Koper.

Mirjanič vandt (sammen med Sadik Mujkič, Milan Janša og Janez Klemenčič) bronze for Slovenien ved OL 1992 i Barcelona i disciplinen firer uden styrmand. Det var Sloveniens første OL nogensinde som selvstændig nation. Tredjepladsen blev sikret i en finale, hvor Australien vandt guld, mens USA tog sølvmedaljerne. Han var også med for Jugoslavien ved OL 1988 i Seoul, her i disciplinen toer med styrmand.

Mirjanič blev dræbt i en bilulykke i 1994, 26 år gammel.

OL-medaljer 
 1992:  Bronze i firer uden styrmand

Referencer

Eksterne henvisninger 

Roere fra Jugoslavien
Roere fra Slovenien
Personer fra Koper
Omkomne ved trafikulykker i Slovenien